Discuție:Mecanică statistică

message: Articol fundamental, ce abordează una din temele majore ale științei contemporane, bine structurat, scris în termeni minimali, un adevărat „atractor” pentru subiecte particulare din domeniul mecanicii statistice, cu trimiteri explicite spre subiecte ale termodinamicii clasice.
Părerea mea este că acest articol trebuie să rămână unul redus ca volum, dar care să concentreze maximum de informații esențiale.
Rolul de „atractor” constă în aceea că, în timp, se pot „lipi” o sumă de articole cu subiecte esențiale din domeniul statisticii și al termodinamicii, și nu numai; de aceea, cred că trebuie puse cât mai multe legături interne, „albastre” sau „roșii” (nu contează) și să așteptăm. Poate colegii actuali sau cei care vor veni după „noi”, vor avea apetitul pentru construirea întregului edificiu al mecanicii statistice.
În limita resurselor mele „temporale”, voi face mici observații, nu neapărat în ordine structurală, asupra conținutului, formei și bibliografiei.
Iată primele „impresii”:
* colectiv statistic, există în terminologia românească și termenul de ansamblu statistic, poate că printr-o notă de subsol ar trebui precizat acest aspect.
* Cred că în introducere sau la paragrafele în cauză, ar trebui dezvoltat mai explicit diferența dintre „metoda” mecanicii statistice și cea a termodinamicii.
* O chestiune de formă: simbolurile sau formulele inserate în corpusul textului, scrise cursiv, nu ar fi mai bine să fie formatate cu   scriptstyle?
* Fiind vorba de un articol de „bază”, cred  că ar fi utilă o dezvoltare mai amplă a bibliografiei, structurat pe categorii gen: bibliografie „românească”, „străină”, eventual: „istorică”  Mă refer strict la bibliografie, în sens clasic, nu la notele de subsol.
*,...to be continued,...
--Zsolt (discuție) 23 martie 2012 11:04 (EET)
thread_title: Păreri preliminare

message: Ar trebui inserate detalii despre acest aspect.--188.26.22.131 (discuție) 23 mai 2013 19:01 (EEST)
replies: text: Fenomenele de neechilibru sunt de domeniul teoriei cinetice. De la bun început, mecanica statistică s-a ocupat de fenomenele de echilibru, de unde și numele alternativ de termodinamică statistică. Separarea celor două domenii e importantă nu doar conceptual, ci mai ales fiindcă metodele sunt complet diferite. Mecanica statistică de la Gibbs purcede, teoria cinetică de la Maxwell și Boltzmann. Din păcate, majoritatea textelor universitare moderne le amestecă, preferând să grupeze materialul după obiectul de studiu și nu după metoda de studiu (Țițeica e una din puținele excepții). Rezultatul e ca studenții sunt dezorientați.

text: Revenind la Wikipedia, ar trebui scris un articol cu titlul teorie cinetică; deocamdată e doar o redirecționare către teoria cinetică a gazelor, și acela de fapt doar un ciot prăpădit, mai mult intenție decât substanță. Cine s-o facă? -- Victor Blacus (discuție) 23 mai 2013 19:46 (EEST)
Celelalte wikipedii au un articol general pentru teoria cinetica sau doar redirecturi ca pe ro.wp? Ce surse ar fi potrivite pentru un articol general? Am observat ca seria Landau-Lifsit are ca ultim volum Teoria cinetică.--188.26.22.131 (discuție) 27 mai 2013 14:14 (EEST)
replies: text: :en:Kinetic theory of solids e o redirecționare la articolul despre fononi: util, dar nu e teoria generală. :de:Kinetische Gastheorie conține o legătură la :de:H-Theorem, care e baza teoriei cinetice; există și la dewiki și frwiki. Nu m-am uitat mai departe, dar mi se pare că în rest nu e de găsit decât teoria cinetică a gazelor. Eu aș fi mulțumit, deocamdată, să avem ceva decent la Teoria cinetică a gazelor (distribuțiile Maxwell & Boltzmann), până când se va găsi cineva să scrie despre Teorema H, cu unele dezvoltări. Volumul 10 din seria Landau (a fost scris multă vreme după moartea lui Landau) conține materialul necesar și mult în plus, așa că trebuie să fii cât de cât expert ca să extragi de acolo un articol. La fel cu Tolman, care pare să fi rămas Biblia în domeniu. Există mai multe monografii și texte universitare, dar mai toate amestecă mecanica statistică și teoria cinetică (și Tolman o face). Cât despre aplicații ca cea cu virialul, aș zice că trebuie scrise, dacă e cineva s-o facă, independent de (in)existența unui articol general. Mă opresc aici, fiindcă nu am timp și nici destul interes pentru problemă. -- Victor Blacus (discuție) 27 mai 2013 23:33 (EEST)
thread_title:  Mecanica statistica de neechilibru 

message: Este util de completat articolul cu aplicatii ale mecanicii statistice de exemplu aplicarea la calculul coeficientilor viriali din ecuatia viriala de stare a gazului real pornind de la diferitele expresii propuse a reprezenta fortele intermoleculare si inainte de aceasta clarificarea relatiei dintre teorema virialului, teoria cinetica si mecanica statistica.--188.26.22.131 (discuție) 23 mai 2013 19:08 (EEST)
replies: text: Nici n-am apucat să răspund la punctul precedent și mi-ați confirmat spusele; sunteți și dumneavoastră o victimă a acestei confuzii. Eu am încercat, în Fizică statistică și în :Format:Fizică statistică, să lămuresc lucrurile, dar confuzia e solid betonată. -- Victor Blacus (discuție) 23 mai 2013 19:52 (EEST)

text: Coeficienții viriali și alte aplicații nu-și au locul nici la Mecanică statistică, nici la Teorie cinetică, ci merită fiecare un articol separat. Articolele generale, care prezintă o vedere de ansamblu asupra unui domeniu vast, nu pot fi umflate până la dimensiunile unei monografii. Acesta este spiritul Wikipediei: divide et impera. Texte lungi, care acoperă în mai multe capitole o diversitate de aplicații înrudite, merg la Wikimanuale. -- Victor Blacus (discuție) 24 mai 2013 12:07 (EEST)
thread_title:  Aplicatii - coeficienti viriali 

message: Următorul fișier de la Wikimedia Commons folosite pe această pagină a fost propus pentru ștergere:
* 
Participați la discuția de ștergere din . —Community Tech bot (discuție) 10 noiembrie 2022 03:55 (EET)
thread_title:  Un fișier de la Commons folosite pe această pagină a fost propus pentru ștergere